கேள்வி: காசா போர் - உயிரிழப்புகள் விவரங்கள் குறித்து விரிவாக சொல்லுங்கள்.
பதில்: 7 அக்டோபர் 2023 அன்று ஹமாஸ் அமைப்பால் தொடங்கப்பட்ட இப்போரில், 1,139 இஸ்ரேலியர்கள் கொல்லப்பட்டனர் மற்றும் 2,00க்கும் மேற்பட்ட இஸ்ரேலியர்கள் பிணையக் கைதிளாக காசாக்கரைக்கு கொண்டு செல்லப்பட்டனர். ஹமாசுக்கு எதிராக இஸ்ரேலியப் படைகள் நடத்திய தாக்குதகளில் 46,899 பாலஸ்தீன மக்கள் கொல்லப்பட்டனர் மற்றும் 1,10,725 காயமடைந்தனர்.[https://www.aljazeera.com/news/2025/1/19/israel-hamas-ceasefire-takes-effect-in-gaza Israel-Hamas ceasefire takes effect in Gaza]
கேள்வி: காசா போர் - இதழியலாளர்களுக்கு ஏற்பட்ட பாதிப்புகள் பற்றி தகவல் சொல்.
பதில்: காசாவில் பணியாற்றும் 6 பாலத்தீனிய இதழியலாளர்கள் பணியிலிருக்கும்போது கொல்லப்பட்டனர். இதைத்தவிர, 2 இதழியலாளர்களை காணவில்லை. ஒருவர் காயமுற்றார். 2 இதழியலாளர்களின் வீடுகளும், 4 ஊடகக் கட்டிடங்களும் வான்தாக்குதல்களால் தகர்க்கப்பட்டன. இசுரேல்-லெபனான் எல்லையில், அக்டோபர் 13 அன்று இசுரேலிய இராணுவம் நடத்திய தாக்குதலில் இராய்ட்டர்சு செய்தி நிறுவனத்தின் காணொலிப் பதிவாளர் கொல்லப்பட்டார். இராய்ட்டர்சு, ஏபி செய்தி நிறுவனங்கள், அல் ஜசீரா தொலைக்காட்சி ஆகியவற்றின் 6 இதழியலாளர்கள் காயமுற்றனர். இசுரேலில் ஒளிப்படப் பதிவாளர் ஒருவரைக் காணவில்லை. அவரின் 3 வயது குழந்தை கடத்தப்பட்டுள்ளது; மனைவி கொல்லப்பட்டார். ''ஸ்கை நியூசு அரபியா'' தொலைக்காட்சியின் செய்தியாளர்கள் குழுவினை இசுரேல் காவற்துறை தாக்கியதாக குற்றஞ்சாட்டப்பட்டது. செய்தியாளரின் தலையை நோக்கி துப்பாக்கியைக் காட்டியதாகவும், வலுக்கட்டாயமாக உடையை கழற்றவைத்ததாகவும், அவ்விடத்தை விட்டு வெளியேற்றியதாகவும், நகர்பேசிகளை எடுத்துக்கொண்டதாகவும் தெரிவிக்கப்பட்டது. அக்டோபர் 13-14 இரவில், பிபிசி அரபிக் செய்தியாளர்கள் குழுவினை இசுரேலிய காவற்துறை தடுத்து நிறுத்தியதாகவும், துப்பாக்கி முனையில் மிரட்டி தாக்கப்பட்டதாகவும் பிபிசி குற்றஞ்சாட்டியது.
கேள்வி: காசா போர் - உலக நாடுகளின் நிலைப்பாடு பற்றி நீங்கள் என்ன அறிந்துள்ளீர்கள்?
பதில்: பெரும்பாலான மேற்கத்திய நாடுகள் ஹமாஸ் இயக்கத்திற்கு தமது கண்டனங்களைத் தெரிவித்துள்ளன. இவ்வியக்கத்தின் செயல்பாடுகளை தீவிரவாதம் என குற்றஞ்சாட்டியுள்ளன. பாலத்தீனியப் பகுதிகளில் இசுரேலின் ஆக்கிரமிப்புச் செயல்பாடுகளாலேயே இத்தகையப் பிரச்சினை உருவெடுத்ததாக இசுலாமிய நாடுகள் கருத்துகளை வெளியிட்டுள்ளன. ஹமாஸ் இயக்கமும், இசுரேலும் போர்க்குற்றங்களைச் செய்வதாக பன்னாட்டு மன்னிப்பு அவை குற்றஞ்சாட்டியுள்ளது. இசுரேலுக்கு இராணுவ உதவி வழங்கவிருப்பதாக ஐக்கிய அமெரிக்க அரசு அறிவித்துள்ளது.
கேள்வி: காசா போர் - ஐக்கிய நாடுகள் அவையின் அறிக்கைகள் பற்றி நீங்கள் என்ன அறிந்துள்ளீர்கள்?
பதில்: போரில் ஈடுபட்டுள்ள இருதரப்பும் செய்துவரும் போர்க்குற்றங்களுக்கு ஆதாரங்கள் இருப்பதாக மனித உரிமைகளுக்கான ஐக்கிய நாடுகள் மன்றம் அறிவித்தது. இசுரேலிலும் காசாவிலும் ஏற்படுத்தப்பட்ட வன்முறைகளின்போது, போர்க் குற்றங்கள் நடந்ததற்கான தெளிவான ஆதாரங்கள் இருப்பதாக அக்டோபர் 10 அன்று ''இசுரேல்-பாலத்தீனிய பிரச்சனைகளுக்கான ஐக்கிய நாடுகள் அவை உண்மையறியும் இயக்கம்'' கூறியது. பன்னாட்டுச் சட்டத்தை மீறியவர்களும், பொதுமக்களைத் தாக்கியவர்களும் இக்குற்றங்களுக்குப் பொறுப்பேற்க வேண்டுமென இவ்வியக்கம் கூறியது. ஹமாஸ் போராளிகள் பயங்கரமான குற்றங்களை நிகழ்த்தியதாக தனித்தியங்கும் ஐக்கிய நாடுகள் அவை வல்லுனர்கள் கண்டனம் தெரிவித்தனர். ஏற்கனவே பெருமளவு பாதிக்கப்பட்டு அல்லலுற்று வரும் காசா மக்கள் மீது இசுரேல் கண்மூடித்தனமான தாக்குதலை நடத்தியதாகவும் இவ்வல்லுனர்கள் அக்டோபர் 10 அன்று கண்டனம் தெரிவித்தனர். "இதுவொரு கூட்டாக அளிக்கப்படும் தண்டனையாகும். அப்பாவிப் பொதுமக்களை குறிவைத்துத் தாக்கும் இந்த வன்முறைகளுக்கு எவ்வித நியாயப்படுத்துதலும் ஏற்கத்தக்கதன்று. அனைத்துலகச் சட்டத்தின்படி, இவ்வன்முறைகள் போர்க் குற்றங்களாகக் கருதப்படும்" என இந்த வல்லுனர்கள் தெரிவித்தனர்.
கேள்வி: காசா போர் - பாலத்தீனிய போராளிக் குழுக்களால் செய்யப்பட்ட போர்க்குற்றங்கள் என்பது என்ன?
பதில்: ஹமாஸ் போராளிக் குழுவும் இதர பாலத்தீனிய படைக்கலன் தாங்கிய குழுக்களும் இசுரேல் நாட்டிலுள்ள பொதுமக்களின் வீடுகளுக்குள் ஊடுருவிச் சென்று, திரளாகக் கொன்றதாகவும் அம்மக்களில் சிலரை காசாவிற்குள் பிணயக் கைதிகளாக கடத்திச் சென்றதாகவும் மனித உரிமைகள் கண்காணிப்பகம் தெரிவித்தது. பொதுமக்களை குறிவைத்துத் தாக்குதல், கண்மூடித்தான கோரத் தாக்குதல்கள், பொதுமக்களை பிணையாளிகளாக கடத்திச் செல்லுதல் ஆகியன அனைத்துலக மனிதநேய சட்டத்தின்படி, போர்க் குற்றங்களாக கருதப்படுமென இந்த கண்காணிப்பகம் அறிவித்தது. இசுரேல் நாட்டின் பொதுமக்களை பாலத்தீனியப் போராளிகள் குறிவைத்துத் தாக்கியதாக மனித உரிமைகள் கண்காணிப்பகமும் பன்னாட்டு மன்னிப்பு அவையும் கூறின. இத்தகைய வன்முறைச் செயல்கள் போர்க் குற்றங்களாக கருதப்படும் என்றும், மானுடத்துக்கு எதிரான குற்றங்கள் என்றும் சட்ட வல்லுனர்கள் விளக்கினர். பாலத்தீனியக் குழுக்கள் நடத்திய தாக்குதல்களை போர்க் குற்றங்கள் என்பதாக இசுரேலுக்கான ஐக்கிய நாடுகள் அவை தூதர் வகைப்படுத்தினார்.Israel UN envoy decries 'war crimes,' UN Security Council meets, By Michelle Nichols, 9 October 2023, https://www.reuters.com/world/middle-east/israel-un-envoy-decries-war-crimes-vows-obliterate-hamas-2023-10-08/ ஹமாஸ் நடத்திய தாக்குதல்கள் போர்க் குற்றங்களென இசுரேலைச் சேர்ந்த மனித உரிமைகள் அமைப்பாகிய B'Tselem குறிப்பிட்டது.
கேள்வி: காசா போர் - இசுரேலிய அரசால் செய்யப்பட்ட போர்க் குற்றங்கள் என்பது என்ன?
பதில்: காசாக் கரையை முழுமையாக முற்றுகையிடுமாறு தான் ஆணையிட்டுள்ளதாக இசுரேலின் பாதுகாப்பு அமைச்சர் அக்டோபர் 9 அன்று தெரிவித்தார். அதன்படி மின்சாரம், உணவு, எரிபொருள், நீர் ஆகியன துண்டிக்கப்படுமென அறிவித்தார். காசா மீது நிகழ்த்தப்படும் சரமாரிக் குண்டுவீச்சுத் தாக்குதல்களும், முற்றுகையும் போர்க் குற்றங்களென ஐக்கிய நாடுகள் அவைக்கான பாலத்தீனிய தூதர் அக்டோபர் 9 அன்று கூறினார். காசாவுக்கு மின்சாரம் தரக்கூடிய இசுரேலின் மின் நிலையத்தின் இயக்கமானது அக்டோபர் 11 அன்று நிறுத்தப்பட்டது. வெள்ளைப் பாஸ்பரசைப் பயன்படுத்தும் படைக்கலங்களை இசுரேலிய இராணுவம் பயன்படுத்துவதாக மனித உரிமைகள் கண்காணிப்பகம் உறுதிப்படுத்தியது. பொதுமக்களை தேவையற்ற வகையில் வதைப்பதன் மூலமாக அனைத்துலக மனிதநேய சட்டத்தை மீறுவதாக இந்தக் கண்காணிப்பகம் கூறியுள்ளது. பன்னாட்டு மன்னிப்பு அவையின் ''இடர்ப்பாடு தடய ஆய்வகம்'' வெள்ளைப் பாஸ்பரசைப் இசுரேலிய இராணுவம் பயன்படுத்துவதை உறுதி செய்துள்ளது. இதனை இசுரேலிய இராணுவம் மறுத்துள்ளது. பரவலான போர்க் குற்றங்களை இசுரேல் நிகழ்த்தியுள்ளதாக ''ஐரோப்பிய-நடுநிலக் கடல் மனித உரிமைகள் கண்காணிப்பு அமைப்பு'' அறிக்கை வெளியிட்டது. பொதுமக்கள் புழங்கும் இடங்களான பல்கலைக்கழகங்கள், மசூதி, சந்தைகள், வங்கிகள், தொலைத்தொடர்பு நிறுவனங்கள், வீட்டுக் கட்டிடங்கள் ஆகியன நேரடித் தாக்குதலுக்கு உள்ளானதை இவ்வறிக்கை ஆவணப்படுத்தியுள்ளது. இதழியலாளர்கள் கொல்லப்படுவதையும் இவ்வறிக்கை சுட்டிக்காட்டுகிறது. வடக்கு காசாவில் வாழும் பாலத்தீனியர்கள் 24 மணிநேரத்தில் இடம்பெயர்ந்து செல்லவேண்டும் என இசுரேல் ஆணையிட்டது. இச்செயலை மானுடத்திற்கு எதிரானது என்றும் அனைத்துலக மனிதநேய சட்டத்தை மீறுதல் என்றும் ''உள்நாட்டில் இடம்பெயர்ந்தோர்க்கான மனித உரிமைகள்'' அமைப்பின் சிறப்பு அலுவலர் பவுலா கவிரியா பெடன்குர் குற்றஞ்சாட்டினார்.
கேள்வி: காசா போர் - தொடர்பான நூல்கள் என்பது என்ன?
பதில்: * * * *